Lauritz Melchior

Lauritz Lebrecht Hommel Melchior (20. marts 1890 i København – 19. marts 1973, Santa Monica, Californien, USA) var en dansk operasanger med en international karriere. 
Han har sunget i Bayreuth, Covent Garden og på Metropolitan i New York.
Melchior var 1920'ernes, 30'ernes og 40'ernes førende wagnertenor og indspillede mange plader.

Baggrund og karriere 
Hans far var skolebestyrer Jørgen C. Melchior, der ejede og drev Melchiors Borger- og Realskole i Nørregade i København. Der var fire ældre søskende. Hans moder døde i barselsseng, og faderen ansatte Kristine Marie Jensen som husbestyrerinde. Da skolen måtte lukke i 1908, trådte husbestyrerinden frk. Jensen til med økonomisk bistand og sikrede at Laurttz kunne få sin stemme uddannet. Hendes kogebog fra 1901 Frk. Jensens Kogebog, solgt i 400.000 eksemplarer. Han fik to børn, heriblandt forfatteren og filminstruktøren Ib Melchior.
 Den unge Lauritz synger i et engelsk kirkekor som drengesopran
 Begynder på Det Kongelige Teaters Opera Skole under Poul Bang (1908)
 Debuterer i baryton-rollen Silvio i Ruggiero Leoncavallos Pagliacci på Det Kongelige Teater (1913). Dirigent er komponisten Carl Nielsen.
Han sang for det meste anden baryton, og basroller for Den Kongelige Danske Opera og operakompagnier andre steder i Skandinavien.

Fra baryton til tenor 
 Tager lektioner hos Vilhelm Herold (1917-18). Det bliver et vendepunkt i Melchiors karriere. Hans høje baryton bliver formet til en lav tenor med en stærk, høj overbygning
 Debuterer for anden gang i Tannhäuser på Det kongelige Teater d. 8.okt. 1918
 Under en optræden i London er opfinderen af radioen, Guglielmo Marconi, til stede og  inviterer Melchior til at deltage i verdens første radiotransmission fra radiostationen i Chelmsford (1920)
 Melchior optræder nu regelmæssigt i London bl.a. i Sir Henry Joseph Woods Promenadekoncerter i Queens Hall (1920-)

Heltetenoren formes 
I London mødte han den populære romanforfatter og passionerede Wagner-fan Hugh Walpole, som forsynede den vordende heltetenor med moralsk og finansiel støtte.
 Yderligere studier under Victor Beigel, Ernst Grenzebach og den legendariske dramatiske sopran ved Wiens Hof Opera Anna Bahr von Mildenburg varede til 1923
Rygtet om hans talent spredte sig og blev hørt af Cosima og Siegfried Wagner i Bayreuth, som var ved at forberede 1924 festivalen.
 Melchior blev engageret til at synge Siegmund og Parsifal. Den kontrakt banede vejen for adskillige andre optrædender som en Wagner-koncert i 1923 med Frida Leider i Berlin
 Melchior debuterede som Siegmund på The Royal Opera House i Covent Garden i London. (14. maj 1924).Resultatet var en overvældende succes. Få uger senere debuterede han i Festspielhaus i Bayreuth som Siegmund og Parsifal

Covent Garden 
Melchior sang foruden Wagner repertoiret Otello på Covent Garden fra 1924 til 1939 med Viorica Ursuleac som Desdemona og Florestan. Han sang Siegfried i 1932 med den populære sopran Florence Easton, den eneste gang de optrådte sammen.

Metropolitian Operaen 
 Han optrådte for første gang på Metropolitan Operaen i New York City som Tannhäuser med Maria Jeritza, Friedrich Schorr, Karin Branzell og Michael Bohnen med Artur Bodanzky som dirigent. (17. febr. 1926)
På Metropolitan sang han 519 Wagner-roller mellem 1926 og 1950.
 Melchiors gennembrud på Metropolitan var i Tristan und Isolde (20. marts 1929). Nu blomstrede hans karriere. Det var Lohengrins Farvel der blev Melchiors "svanesang" i hans sidste optræden der( 2. februar 1950)

Andre stjernestunder var
 Buenos Aires (Teatro Colón) (1931-43).
 San Francisco Opera (1934-45).
 Chicago Opera (1934-1945).

Pladeindspilninger 
Melchior lavede indspillinger som baryton på dansk for HMV og som tenor for 
 Deutsche Grammophon(Polydor) (1923-30).
 Engelsk og Tysk HMV (1927-35).
 RCA Victor (1938-41).
 American Columbia (1942-50)
 Warner Brothers.

Hans sidste optræden i Danmarks Radio var i 1960 med første akt af Valkyrien for at fejre hans 70 års fødselsdag. Den blev indspillet og repræsenterer et formidabelt minde om den "uforgængelige, næsten overnaturlige Melchior i fuld flugt."

Chossewitz 
Melchior erhvervede godset Chossewitz 120 km øst for Berlin i 1920'erne og boede her fra 1932 til august 1939, hvor han udvandrede til USA  og erhvervede amerikansk statsborgerskab (1947).

Andet
Lauritz Melchior aftjente sin værnepligt i Den Kongelige Livgarde i 1911.

Noter

Litteratur 
Holger Jerrild, "Hos Kammersanger Lauritz Melchior", s. 526-533 i: Gads Danske Magasin, 1936.

Eksterne henvisninger 
 
 Broadcast  auditions (3) “Lauritz Melchior” (cycle “From collection of the rare recordings” by Maxim Malkov – in Russian).

Operasangere fra Danmark
Dansk-amerikanere
Hollywood Walk of Fame
Lauritz
Godsejere fra Tyskland
Kommandører af Dannebrog
Modtagere af Ingenio et arti
Personer i Kraks Blå Bog (afdøde)
Danskere i 1900-tallet
Personer fra København
Kongelige kammersangere
Danskere i Hollywood